Obec Jakubovany v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a s ustanovením § 28, ods. 5 až 8 zákona č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov vydáva

**Všeobecne záväzné nariadenie obce**

**o výške príspevku na čiastočnú úhradu výdavkov za pobyt v MŠ**

**č. 2/2022**

**Čl. 1**

**Úvodné ustanovenie**

V súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a § 28 ods. 5 až 8 zákona č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov, prispieva zákonný zástupca na čiastočnú úhradu výdavkov za pobyt dieťaťa v materskej škole na jedno dieťa mesačne príspevok vo výške 10,00 eur, v prípade súrodencov, každý ďalší vo výške 5 eur.

**Čl. 2**

**Oslobodenie a zníženie príspevku**

Príspevok sa neuhrádza na dieťa:

a)ktoré má jeden rok pred plnením povinnej školskej dochádzky,

b)ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c)ktoré je umiestnené v zariadení na základe rozhodnutia súdu,

d)ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

e)ak dieťa nedochádzalo do materskej školy v čase školských prázdnin, alebo bola prerušená prevádzka zapríčinená zriaďovateľom, alebo inými závažnými dôvodmi, uhrádza zákonný zástupca len pomernú časť určeného príspevku.

**Čl. 3**

**Záverečné ustanovenie**

1.Obecné zastupiteľstvo obce Jakubovany sa na tomto všeobecne záväznom nariadení uznieslo dňa 16.8.2022 uznesením číslo 16/2022.

2.Toto všeobecne záväzné nariadenie nadobúda účinnosť 15-tym dňom po zverejnení na úradnej tabuli obce, t. j. 1.9.2022.

3. Zmeny a doplnky tohto nariadenia schvaľuje obecné zastupiteľstvo so súhlasom trojpätinovej väčšiny prítomných poslancov.

4. Vydaním tohto VZN sa ruší v plnom znení predchádzajúce VZN č. 4/2020.

Martin Kollár

starosta obce

Vyvesené: 18.8.2022